અચાનક એકદમ શાંત વાતાવરણમાં એકાએક તોફાનની માફક એકદમ સુસવાટા મારતો પવન ફૂંકાવા લાગ્યો,રૂમ ની લાઈટો એક્દમથી ઝબક – ઝબક થવા લાગી, બારીઓ પણ વધારે પડતા પવનને લીધે ખુલી ગઈ, એકદમ વેગથી ફૂંકાતો પવન બારીમાં રહેલ ઝાળીમાંથી ઘસાઈને આવતો હોવાથી એક અલગ ડરામણો અવાજ ઉત્પન્ન કરી રહ્યો હતો, બારીઓ પણ એક્દમથી ખોલ – બંધ થવા લાગી, પ્રીતિ એક્દમથી ગભરાય ગઈ, તેનું શરીર પરસેવાને લીધે પાણી – પાણી થઈ ગયું, હૃદયના ધબકારા એકદમ મશીનની માફક વધાવ લાગ્યા, શ્વાસોશ્વાસ વધી ગયાં, આ બધુ જોઈ પ્રીતિ ડરીને બૂમ પાડવા ગઈ, પરંતુ પોતાના મોઢામાંથી એકપણ શબ્દ નીકળ્યો નહી.